Father Ted

Το ***Father Ted*** είναι μια κωμωδία καταστάσεων η οποία δημιουργήθηκε από τους Ιρλανδούς σεναριογράφους Γκρέιχαμ Λάινμαν και Άρθουρ Μάθιους και παρήχθη από τη βρετανική εταιρεία παραγωγής Hat Trick Productions για το βρετανικό τηλεοπτικό κανάλι Channel 4. Προβλήθηκε σε τρεις κύκλους από τις 21 Απριλίου 1995 έως τις 1 Μαΐου 1998, συμπεριλαμβανομένου ενός χριστουγεννιάτικου ειδικού επεισοδίου, για συνολικά 25 επεισόδια. Προβλήθηκε στο Nine Network (κύκλος 1) και στο ABC Television (κύκλοι 2 και 3) στην Αυστραλία και στο TV2 στη Νέα Ζηλανδία. Θεωρείται μία από τις σπουδαιότερες κωμωδίες καταστάσεων όλων των εποχών.

Τοποθετημένο στο φανταστικό Κράγκι Άιλαντ, μια απομακρυσμένη τοποθεσία στα ανοιχτά των δυτικών ακτών της Ιρλανδίας, στο *Father Ted* πρωταγωνιστεί ο Ντέρμοτ Μόργκαν ως ο πατέρας Τεντ Κρίλι, μαζί με τους συναδέλφους του ιερείς, τον πατέρα Ντούγκαλ ΜακΓκουάιρ (Άρνταλ Ο'Χάνλον) και τον πατέρα Τζακ Χάκετ (Φρανκ Κέλι). Εξόριστοι στο νησί από τον επίσκοπο Λέοναρντ Μπρέναν (Τζιμ Νόρτον) για διάφορους λόγους, οι ιερείς ζουν μαζί στο ενοριακό σπίτι με την οικονόμο τους, την κυρία Ντόιλ (Πολίν ΜακΛιν). Η σειρά ανατρέπει παρωδίες χοντροκομμένου χιούμορ καθώς απεικονίζει λεπτές αποχρώσεις της μοναξιάς, του αγνωστικισμού, του υπαρξισμού και του καθαρτηρίου που βιώνει ο ομώνυμος χαρακτήρας. Αυτό το βαθύτερο νόημα της σειράς έχει τύχει μεγάλης αναγνώρισης.   

Το *Father Ted* κέρδισε πολλά Βραβεία Βρετανικής Ακαδημίας Τηλεόρασης —συμπεριλαμβανομένων δύο βραβείων για την Καλύτερη Κωμική Σειρά και παραμένει μια δημοφιλής κωμική σειρά στην Ιρλανδία και το Ηνωμένο Βασίλειο. Σε μια δημοσκόπηση του Channel 4 το 2001, ο Ντούγκαλ κατατάχθηκε πέμπτος στη λίστα τους με τους 100 Σπουδαιότερους Τηλεοπτικούς Χαρακτήρες.  Το 2019, το *Father Ted* ονομάστηκε η δεύτερη καλύτερη βρετανική κωμική σειρά (μετά το *[[Ένα τρελό, τρελό ξενοδοχείο|Ένα Τρελό, Τρελό Ξενοδοχείο]]*) από μια ομάδα ειδικών κωμωδίας για το *[[Radio Times]]*. 

## Ιδέα και δημιουργία
Ο Άρθουρ Μάθιους δημιούργησε τον χαρακτήρα του πατέρα Τεντ ενώ εργαζόταν στην *Hot Press* από το 1987 έως το 1989. Κατά τη διάρκεια των Σαββατοκύριακων παραγωγής, αυτός και ο Πολ Γούντφουλ είχαν την ιδέα για το The Joshua Trio, μια κωμική μπάντα αφιέρωμα στους U2. Το συγκρότημα παρουσίασε διάφορα σκετς σαν προθέρμανση γραμμένα από τους Μάθιους, Γούντφουλ και Γκράχαμ Λάινχαν, ο τελευταίος συμμετέχοντας με μια μη μουσική ιδιότητα. Αυτά τα σκετς περιλάμβαναν stand-up το οποίο ερμήνευσε ο Μάθιους ως πατέρας Τεντ Κρίλι. Ως Τεντ, ο Μάθιους διάβαζε μερικές φορές από ένα βιβλίο, *Notes from Africa*, που φέρεται να γράφτηκε από τον πατέρα Ντούγκαλ ΜακΓκουάιρ, έναν φίλο του, ο οποίος ήταν ιεραπόστολος και του περιέγραφε τις εμπειρίες του από επιθέσεις και κυνηγητά από ιθαγενείς. Σε ένα σκετς, ο Τεντ συζήτησε την ανησυχία του για τον Ντούγκαλ, που είχε ψηφιστεί ως ο πιο μη δημοφιλής ιερέας στην Αφρική για δύο συνεχόμενα χρόνια και περνούσε τα Χριστούγεννα πάνω σε ένα δέντρο στο χώρο του Κέντρου Μπομπ Γκέλντοφ. 

Το 1990, ο Λάινχαν και ο Μάθιους άρχισαν να γράφουν το *Irish Lives*, μια τηλεοπτική κωμική σειρά με έξι μέρη. Η σειρά θα είχε πάρει τη μορφή ενός ψευδοντοκιμαντέρ, με κάθε επεισόδιο να επικεντρώνεται στην συνέντευξη ενός διαφορετικού χαρακτήρα, ένας από τους οποίους ήταν ο πατέρας Τεντ Κρίλι. Η ιστορία περιελάμβανε τον Τεντ να επιστρέφει στην ιερατική σχολή του για να συναντήσει παλιούς φίλους. Όταν ο παραγωγός Τζέφρεϊ Πέρκινς ζήτησε από τον Λάινχαν και τον Μάθιους να εγκαταλείψουν τη μορφή του ψευδοντοκιμαντέρ και να επεκτείνουν το επεισόδιο του πατέρα Τεντ σε μια παραδοσιακή κωμωδία καταστάσεων, ο πατέρας Ντούγκαλ έγινε ένας από τους κύριους χαρακτήρες. Όταν έγραφαν τον χαρακτήρα του Ντούγκαλ, ο Λάινχαν και ο Μάθιους βασίστηκαν στον Σταν Λόρελ, ενσωματώντας κάποια από τη συμπεριφορά του ίδιου του Λάινχαν κατά την διάρκεια στιγμών σύγχυσης.

## Σύνοψη
Η σειρά ακολουθεί τα άτυχη συμβάντα τριών Ιρλανδών Ρωμαιοκαθολικών ιερέων που ζουν σε μια ενορία στο φανταστικό Κράγκι Άιλαντ, που βρίσκεται στα ανοικτά των δυτικών ακτών της Ιρλανδίας. Ο πατέρας Τεντ Κρίλι, ο πατέρας Ντούγκαλ ΜακΓκουάιρ και ο πατέρας Τζακ Χάκετ ζουν χαοτικά μαζί στο ενοριακό σπίτι του νησιού Κράγκι, μαζί με την οικονόμο τους, κυρία Ντόιλ, η οποία θέλει πάντα να τους σερβίρει τσάι.

Οι τρεις ιερείς λογοδοτούν στον επίσκοπο Λεν Μπρέναν, που τους έχει εξορίσει στο Κράγκι Άιλαντ ως τιμωρία για διάφορα περιστατικά του παρελθόντος τους: ο Τεντ για φερόμενη οικονομική απάτη (προφανώς περιλάμβανε κάποια χρήματα τα οποία «έμεναν» στον τραπεζικό λογαριασμό του και ένα παιδί το οποίο στερήθηκε την ευκαιρία να επισκεφθεί τη Λούρδη, ώστε ο Τεντ να μπορέσει να πάει στο Λας Βέγκας), ο Ντούγκαλ για ένα γεγονός το οποίο αναφέρεται μόνο ως «περιστατικό Μπλάκροκ» (με αποτέλεσμα «να καταστραφούν ανεπανόρθωτα οι ζωές πολλών μοναχών») και ο Τζακ για τον αλκοολισμό και για το ότι ήταν γυναικάς, ιδιαίτερα εξαιτίας ενός απροσδιόριστου περιστατικού σε έναν γάμο στο Άθλον.

Η σειρά περιστρέφεται γύρω από τις ζωές των ιερέων στο Κράγκι Άιλαντ, όταν μερικές φορές ασχολούνται με ζητήματα της εκκλησίας, όμως συχνότερα με τα σχέδια του πατέρα Τεντ είτε με σκοπό να επιλύσει μια κατάσταση με την ενορία ή άλλους κατοίκους του Κράγκι Άιλαντ είτε για να κερδίσει παιχνίδια υπεροχής ενάντια στον εχθρό του, τον πατέρα Ντικ Μπερν της κοντινής ενορίας του Ράγκεντ Άιλαντ.

## Επιλογή ρόλων
Ο ηθοποιός Μορίς Ο'Ντόνοχιου πέρασε από ακρόαση για τον ρόλο και ο Λάινχαν ένιωσε ότι είχε την κατάλληλη εμφάνιση, ηλικία και «ελαφρότητα» για τον χαρακτήρα. Ο Μάθιους ήθελε να προσλάβει τον κωμικό Ντέρμοτ Μόργκαν από νωρίς, αλλά ο Λάινχαν ειχε τους δισταγμούς του. Ανησυχούσε ότι το κοινό θα μπέρδευε τον Τεντ με τον πατέρα Τρέντι, έναν χαρακτήρα τον οποίο ο Μόργκαν είχε δημιουργήσει προηγουμένως για την εκπομπή *[[The Live Mike]]*. Ο Τρέντι παρωδίασε μια τάξη ιερέων, συμπεριλαμβανομένου του Μπράιαν Ντ'Άρσι, ο οποίος θεωρούνταν τη δεκαετία του 1970 ως φιλελεύθερος και «κουλ», ενώ ο χαρακτήρας του Τεντ γράφτηκε στον τύπο ενός πιο συντηρητικού, παραδοσιακού ιερέα.   Ο Μόργκαν άσκησε έντονη πίεση για τον ρόλο, τελικά πείθοντας τον Λάινχαν. Οι σεναριογράφοι θεώρησαν τον Ο'Ντόνοχιου ως αναπληρωματικό αντίπαλο σε περίπτωση που ο Μόργκαν δεν ήταν διαθέσιμος και αργότερα δημιούργησαν τον πατέρα Ντικ Μπερν, τον επαναλαμβανόμενο αντίπαλο του Τεντ, ειδικά για να τον υποδυθεί ο Ο'Ντόνοχιου. 

Πτυχές όπως η εμμονή του Τεντ με τα χρήματα και η φαντασίωση του να πάει στο Λας Βέγκας αναδύθηκαν ενώ έγραφαν τον χαρακτήρα του Μόργκαν και οι σεναριογράφοι άρχισαν να συμπονούν τον Τεντ με τρόπο που δεν ένιωθαν για τους άλλους χαρακτήρες. 

Μετά την προβολή του δεύτερου κύκλου, ο Λάινχαν δήλωσε πως εξακολουθούσε να πιστεύει ότι ο Μάθιους θα μπορούσε εύκολα να είχε υποδυθεί τον Τεντ στη σειρά. 

Έχουν γίνει αρκετές προσπάθειες για να γίνει remake της σειράς για το αμερικανικό κοινό. Το 2004, αναφέρθηκε ότι ο Στιβ Μάρτιν υπέγραψε για να υποδυθεί τον Τεντ σε μια νέα εκδοχή.  Το 2007, ο Τζον Μάικλ Χίγκινς επιλέχθηκε για να παίξει τον ρόλο. 

## Διανομή ρόλων και χαρακτήρες

### Κύριοι

* Ντέρμοτ Μόργκαν ως πατέρας Τεντ Κρίλι
* Άρνταλ Ο'Χάλνον ως πατέρας Ντούγκαλ ΜακΓκουάιρ
* Φρανκ Κέλι ως πατέρας Τζακ Χάκετ
* Πολίν ΜακΛιν ως κυρία Ντόιλ

### Επαναλαμβανόμενοι

* Πάτρικ Ντρούρι ως Τζον Ο'Λίρι
* Ράιναγκ Ο'Γκρέιντι ως Μέρι Ο'Λίρι
* Πατ Σορτ ως Τομ
* Τζιμ Νόρτον ως επίσκοπος Λέοναρντ Μπρέναν
* Μορίς Ο'Ντόνοχιου ως πατέρας Ντικ Μπερν
* Ντον Γουίτσερλεϊ ως πατέρας Σίριλ ΜακΝτάφ
* Γκρέιαμ Νόρτον ως πατέρας Νόελ Φέρλονγκ
* Τόνι Γκίλφοϊλ ως πατέρας Λάρι Νταφ

## Επεισόδια

## Παραγωγή

### Γράψιμο

Ο Λάινχαν και ο Μάθιους γνωρίστηκαν για πρώτη φορά κατά την διάρκεια της εργασίας τους για την *[[Hot Press]]*.  Στα τέλη της δεκαετίας του 1980, ο Μάθιους, ο Πολ Γούντφουλ και ο Κίραν Γούντφουλ σχημάτισαν το The Joshua Trio, μια μπάντα αφιέρωμα στους U2. Το τρίο άρχισε να γράφει κωμικά σκετς για να συνοδεύσει την παράστασή τους. Ο Μάθιους δημιούργησε τον χαρακτήρα του πατέρα Τεντ για τη σύντομη stand-up ρουτίνα του. Πριν οι The Joshua Trio παίξουν σε συναυλίες, ο Μάθιους ανέβαινε περιστασιακά στη σκηνή ως πατέρας Τεντ και έλεγε αστεία τα οποία αφορούσαν τον καλό του φίλο, πατέρα Ντούγκαλ ΜακΓκουάιρ.  

Το 1991, ο Μάθιους άφησε τη δουλειά του στην *Hot Press* και μετακόμισε στο σπίτι του Λάινχαν στο Λονδίνο. Τα επόμενα τρία με τέσσερα χρόνια, εργάστηκαν σε πρόχειρα σχέδια ιδεών για εκπομπές ενώ ταυτόχρονα έγραψαν για εκπομπές με σκετς όπως τα *[[All New Alexei Sayle Show]]* και *[[The Fast Show]]*. Μια από αυτές τις ιδέες ήταν μια κωμική ψευδοντοκιμαντέρ σειρά με τίτλο *Irish Lives*, με έξι επεισόδια, με καθένα από αυτά να επικεντρώνεται σε έναν διαφορετικό χαρακτήρα ο οποίος ζει κάπου στην Ιρλανδία. Έγραψαν το σενάριο για ένα επεισόδιο που επικεντρώνεται σε έναν ιερέα ονόματι πατέρας Τεντ Κρίλι, ο οποίος επισκέπτεται τους φίλους του στην ιερατική σχολή στο κολέγιο Μέινουθ. Ο παραγωγός Τζέφρεϊ Πέρκινς πρότεινε η γενική ιδέα του επεισοδίου να δραματοποιηθεί και να ξαναγραφεί ως μια κωμωδία καταστάσεων. 

Στο τεύχος Ιανουαρίου 1994 του περιοδικού *In Dublin* (τόμος 19, τεύχος 2), ο Μάθιους και ο Λάινχαν είπαν στον Ντέιμιαν Κόρλες, που αρχικά τους είχε συστήσει, για την υπό εξέλιξη δουλειά τους, περιγράφοντας τον Τεντ ως «βασικά έναν καλό άνθρωπο», τον Ντούγκαλ ως «καλό αλλά πραγματικά ηλίθιο» και τον Τζακ ως «ένα φρικτό πλάσμα». Ο Λάινχαν αποκάλυψε: «Όλοι τους έχουν σταλεί σε αυτό το απομονωμένο μέρος που ονομάζεται Κράγκι Άιλαντ επειδή είναι άθλιοι ιερείς». Ο Μάθιους διευκρίνισε: «Έχουν ο καθένας ένα τρομερό μυστικό, γι' αυτό και έχουν εξοριστεί σε αυτό το μέρος, και το τρομερό είναι ότι δεν μπορούν να ξεφύγουν ο ένας από τον άλλον. Προφανώς δεν βασίζεται αποκλειστικά στην πραγματικότητα». Η αρχική πρόθεση ήταν, ο Μάθιους να υποδυθεί τον Τεντ, αλλά αποφάσισε ότι του έλειπε η υποκριτική ικανότητα η οποία απαιτούνταν από τον ρόλο. Ο Μορίς Ο'Ντόνοχιου, που υποδύεται τον πατέρα Ντικ στη σειρά, ήταν η δεύτερη επιλογή τους για τον ρόλο του Τεντ, καθώς είχε την κατάλληλη ηλικία και παρόμοια εμφάνιση και ελαφρότητα. Ο Μάθιους πάντα προτιμούσε τον Ντέρμοτ Μόργκαν. Ο Λάινχαν αρχικά ήταν διστακτικός, ανησυχώντας ότι κάποιοι θεατές θα μπερδεύονταν επειδή τον γνώριζαν ήδη ως «πάτερ Τρέντι», έναν άλλο χαρακτήρα ιερέα τον οποίο είχε υποδυθεί πολλά χρόνια πριν στην τηλεοπτική εκπομπή του RTÉ, *[[The Live Mike]]*. Ο Μόργκαν είχε ενθουσιαστεί πολύ με τον ρόλο του πατέρα Τεντ και τηλεφωνούσε επανειλημμένα στους δημιουργούς της σειράς και τους ενημέρωνε πόσο πολύ τον ήθελε, κάτι το οποίο τελικά κέρδισε την προτίμηση του Λάινχαν, επειδή σκέφτηκε ότι αν ο Ντέρμοτ ήθελε τόσο πολύ τον ρόλο, τότε θα προσπαθούσε με πολύ πάθος για να κάνει μια καλή δουλειά με αυτόν. 

Η σειρά παρουσιάστηκε απευθείας από τους Λάινχαν και Μάθιους στην βρετανική Hat Trick Productions και στο Channel 4, αντίθετα με φήμες οι οποίες έλεγαν πως η σειρά είχε αρχικά προταθεί στο RTÉ (τον εθνικό ραδιοτηλεοπτικό φορέα της Ιρλανδίας), αλλά την απέρριψε.  

### Εγγραφή
Προβλήθηκαν τρεις κύκλοι και ένα χριστουγεννιάτικο επεισόδιο. Ο Ντέκλαν Λόουνεϊ σκηνοθέτησε τους δύο πρώτους κύκλους και το χριστουγεννιάτικο επεισόδιο, ενώ η τρίτη σεζόν σκηνοθετήθηκε από τους Λάινχαν (εξωτερικές σκηνές) και Άντι Ντε Ίμονι (σκηνές στούντιο). Επίσης, οι Μόργκαν και Ο'Χάνλον παρουσίασαν μια ώρα του Comic Relief με χαρακτήρες, κατά τη διάρκεια της οποίας οι Κέλι και ΜακΛιν έκαναν επίσης σύντομες εμφανίσεις ως guest. Μια μέρα αφού ολοκληρώθηκαν τα γυρίσματα για τον τρίτο κύκλο, ο Ντέρμοτ Μόργκαν πέθανε από καρδιακή προσβολή, σε ηλικία 45 ετών. Ως ένδειξη σεβασμού, η τρίτη σεζόν μεταδόθηκε για πρώτη φορά μια εβδομάδα αργότερα από ό,τι είχε αρχικά προγραμματιστεί.

Η σειρά είχε ήδη προγραμματιστεί να ολοκληρωθεί με το τέλος του τρίτου κύκλου πριν από τον θάνατο του Μόργκαν, καθώς ο τελευταίος είχε πει ότι δεν ήθελε να συνεχίσει να παίζει τον ρόλο του πατέρα Τεντ από φόβο μήπως τυποποιηθεί: «Δεν θέλω να είμαι ο επόμενος Κλάιβ Νταν και να καταλήξω να παίζω τον ίδιο χαρακτήρα για χρόνια». 

Αφού πέθανε ο Μόργκαν, η εταιρεία παραγωγής έλαβε προτάσεις από πολλούς ατζέντηδες και διευθυντές κάστινγκ οι οποίοι πρότειναν είτε νέους ηθοποιούς για τον ρόλο του Τεντ είτε spin-off ταινίες χωρίς τον χαρακτήρα. Ο Λάινχαν και ο Μάθιους απέρριψαν όλες τις προσφορές. 

### Μουσική
Το 1994, οι σεναριογράφοι ζήτησαν από το alternative rock συγκρότημα Pulp να συνθέσει τη μουσική επένδυση για το *Father Ted*, ζητώντας μια παρωδία ενός τυπικού θέματος μιας κωμωδίας καταστάσεων. Όταν οι Pulp αρνήθηκαν, επικοινώνησαν με τον Νιλ Χάνον, τον frontman του βορειοιρλανδικού συγκροτήματος chamber pop, The Divine Comedy. Η πρώτη προσπάθεια του Χάνον, μια ζωηρή σύνθεση, απορρίφθηκε κατόπιν συμβουλής του Τζέφρεϊ Πέρκινς. Ο Χάνον συνέθεσε ένα δεύτερο θέμα, που η ομάδα βρήκε αποδεκτό. Αυτό το θέμα ηχογραφήθηκε από τον Χάνον και τον συμπαραγωγό Ντάρεν Άλισον στο ιδιωτικό στούντιο των The Jesus and Mary Chain. Μία από τις κιθάρες του Γουίλιαμ Ριντ επιλέχθηκε από τον Άλισον και τον Χάνον για να φέρει την κύρια μελωδία, που έπαιξε ο Χάνον. Αμφότερα θέματα δουλεύτηκαν επίσης, με νέους στίχους, για να συμπεριληφθούν στο άλμπουμ *[[Casanova (άλμπουμ, The Divine Comedy)|Casanova]]* του 1996 των The Divine Comedy: το τελευταίο θέμα του *Father Ted* έγινε το "Songs of Love", ενώ το θέμα του Χάνον που απορρίφθηκε έγινε το "A Woman of the World".  

Το 2010, ο Λάινχαν συζήτησε τη δραματική επίδραση την οποία είχε αυτή η επιλογή στον τόνο της σειράς: «Το 'Woman of the World' ήταν κάπως σαν ένα χαρούμενο, ξέφρενο τραγούδι και θέλαμε αυτό το τραγούδι. Αυτός [ο Χάνον] μας έδωσε δύο επιλογές: μας έδωσε αυτό και το 'Songs of Love' και θέλαμε το ξέφρενο τραγούδι επειδή η ιδέα μας ήταν πως κοροϊδεύαμε τις κωμωδιες καταστάσεων. Λέγαμε, ξέρεις, δεν μας αρέσουν οι κωμωδίες καταστάσεων. Αυτή είναι μια παρωδία των κωμικών σειρών. Αυτό είναι ένα είδος σάτιρας στις κωμωδιών καταστάσεων. Και θυμάμαι τον Τζέφρεϊ [Πέρκινς] να φαίνεται πολύ σκυθρωπός και λυπημένος γι' αυτό, ξέρεις; Και μετά είπε, "Γιατί θέλετε να κοροϊδεύετε τους χαρακτήρες σας;" Είπε, "Ο κόσμος θα λατρέψει αυτούς τους χαρακτήρες". Και αυτό ήταν απλώς μια πραγματική αποκάλυψη για μένα και μετά από αυτό, ό,τι έλεγε περνούσε, όσο αφορούσε εμένα." 

Οι Divine Comedy συνέβαλαν επίσης στο μεγαλύτερο μέρος της πρωτότυπης μουσικής της σειράς, συμπεριλαμβανομένων των τραγουδιών "Big Men in Frocks" (για το επεισόδιο "Rock a Hula Ted"), "My Lovely Horse" και "The Miracle is Mine" (για το "A Song for Europe") και "My Lovely Mayo Mammy" (για το "Night of the Nearly Dead").  Ο Νιλ Χάνον έκανε επίσης τα φωνητικά των Τεντ και Ντούγκαλ στην ονειρική σεκάνς έκδοση του "My Lovely Horse", η οποία παρήχθη από τον Άλισον και τον Χάνον και αργότερα εμφανίστηκε ως B-side στο single του συγκροτήματος "Gin Soaked Boy".

### Τοποθεσία
[μικρογραφία|Η αγροικία στο Μπέρεν βορειοανατολικά του [Κίλναμποϊ, η οποία χρησιμοποιήθηκε για εξωτερικές λήψεις του ενοριακού σπιτιού (φωτογραφία του 2016)]]
Οι εσωτερικές σκηνές ηχογραφήθηκαν στα Στούντιο London μπροστά σε ζωντανό κοινό, ενώ τα εξωτερικά γυρίσματα έγιναν σε διάφορες τοποθεσίες στην Ιρλανδία.  Τα γυρίσματα για το *Father Ted* έγιναν κυρίως στην κομητεία Κλέαρ, συμπεριλαμβανομένων τοποθεσιών στο Κόροφιν, το Ένις, το Κιλφενόρα, το Ενισταϊμόν και το Κίλναμποϊ. Το ενοριακό σπίτι είναι του ΜακΚόρμακ στο Γκλένκιν, στον δρόμο Μπόστον από το Κίλναμποϊ.   Ο κινηματογράφος που προβλήθηκε η ταινία στο "The Passion of St Tibulus" ήταν ο κινηματογράφος Όρμοντ, στο Γκρέιστοουνς, στην κομητεία Γουίκλοου  και το "The Field" (μετάφραση: «Το Χωράφι»), η τοποθεσία για το λούνα παρκ στο "Good Luck, Father Ted", βρίσκεται στο Πόρτρεϊν, στη βόρεια κομητεία του Δουβλίνου. Τα "Very Dark Caves" (μετάφραση: Πολύ Σκοτεινές Σπηλιές) που προβλήθηκαν στο "The Mainland" ήταν τα σπήλαια Έιλγουι στο Μπάρεν, στην κομητεία Κλέαρ.

Ορισμένα εξωτερικά πλάνα για το επεισόδιο "And God Created Woman" γυρίστηκαν στο Ντουν Λάογκερ, στη νότια κομητεία του Δουβλίνου. Η εναρκτήρια σκηνή (συμπεριλαμβανομένων πλάνων από το ναυάγιο του ''Plassy'') γυρίστηκε πάνω από το Ίνισιρ — το μικρότερο από τα νησιά Άραν.

## Κωμικό στυλ
Η σειρά διαδραματίζεται σε έναν χιουμοριστικά σουρεαλιστικό κόσμο μέσα στον οποίο ο Τεντ είναι ο μοναδικός πλήρως ολοκληρωμένος φυσιολογικός χαρακτήρας ανάμεσα σε «καρικατούρες», σύμφωνα με τον Γκρέιχαμ Λάινχαν: «υπερ-φιλικούς, υπερ-ήσυχους, υπερ-ηλίθιους, υπερ-βαρετούς [...] στην πραγματικότητα έχουν μόνο ένα πράγμα, έχουν μία δουλειά». 

Η αμηχανία παίζει ρόλο σε πολλές ιστορίες, με παρόμοιο τρόπο όπως και στο *[[Ένα τρελό, τρελό ξενοδοχείο|Ένα Τρελό, Τρελό Ξενοδοχείο]]*. Ο Λάινχαν λέει, «αν ο Τεντ βρίσκεται σε μια κατάσταση η οποία είναι ελαφρώς αμήχανη, τον βγάζουμε από αυτήν [...] κάνοντάς τον να λέει ψέματα ή να κλέβει, ουσιαστικά σκάβοντας μια τεράστια τρύπα για τον εαυτό του».  Ο Άρθουρ Μάθιους έχει περιγράψει το *[[Seinfeld]]* ως μια σημαντική επιρροή στην κωμωδία του *Father Ted*, με τον ίδιο και τον Λάινχαν να είναι «μεγάλοι θαυμαστές» της σειράς.  Το *Father Ted* περιέχει επίσης αναφορές στην δημοφιλή κουλτούρα και σε ορισμένες παρωδίες ταινιών, όπως το επεισόδιο "Speed 3". Ως φανατικός θαυμαστής των Monty Python από την παιδική του ηλικία, ο Λάινχαν ανέφερε την αναποτελεσματική διαμαρτυρία για το *[[Ένας Προφήτης... Μα τι Προφήτης!|Ένας Προφήτης… Μα τι Προφήτης!]]* κατά την κυκλοφορία του το 1979 ως επιρροή για το επεισόδιο "The Passion of Saint Tibulus" του *Father Ted*. 

Σε ό,τι έχει να κάνει με το θρησκευτικό περιεχόμενο της σειράς, ο Λάινχαν λέει «ο Τεντ δεν έχει αντιθρησκευτική άποψη για τη ζωή, αλλά μια μη θρησκευτική. Είναι δουλειά για αυτόν. Δεν τον νοιάζει η θρησκεία». Ενώ έγραφαν το σενάριο, λέει ότι οι δημιουργοί της σειράς φαντάστηκαν τον Τεντ και τον Ντούγκαλ ως «απλά δύο ανθρώπους οι οποίοι τυγχάνει να είναι [ιερείς]». 

## Υποδοχή
Το *Father Ted* έλαβε θετικές κριτικές και είναι η πιο δημοφιλής κωμική σειρά στην ιστορία της ιρλανδικής τηλεόρασης.  Τα ιρλανδικά μέσα ενημέρωσης χρησιμοποιούν συχνά τη σειρά ως σημείο σύγκρισης σε πολιτικές ιστορίες.     

Το 1996 και το 1999, η σειρά κέρδισε το βραβείο BAFTA για την Καλύτερη Κωμική Σειρά, ενώ ο Μόργκαν απέσπασε επίσης το βραβείο για την Καλύτερη Κωμική Ερμηνεία.  Το 1995, η σειρά κέρδισε το βραβείο Καλύτερης Νέας Τηλεοπτικής Κωμικής στα British Comedy Awards, με τον Ο'Χάνλον να λαμβάνει το βραβείο Κορυφαίας Πρωτοεμφανιζόμενης Τηλεοπτικής Κωμικής Σειράς. Στα British Comedy Awards του 1996, η σειρά κέρδισε το βραβείο Top Channel 4 Sitcom Award, ενώ η ΜακΛιν κέρδισε το βραβείο Καλύτερης Ηθοποιού Κωμικής Τηλεόρασης.  Το 1997, η σειρά τιμήθηκε με το βραβείο Καλύτερης Κωμικής Σειράς του Channel 4. Κατατάχθηκε επίσης στην 50η θέση στη λίστα του BFI για το 2000 με τα 100 καλύτερα βρετανικά τηλεοπτικά προγράμματα του 20ού αιώνα, η υψηλότερη κατάταξη παραγωγής που έκανε το Channel 4 στη λίστα. Το 2004, ήρθε 11η στην ψηφοφορία για την Καλύτερη Κωμική Σειρά της Βρετανίας (Britain's Best Sitcom). Τον Αύγουστο του 2012, οι τηλεθεατές του Channel 4 ψήφισαν τη σειρά ως την Νο. 1 στις *C4's 30 Greatest Comedy Shows* με τις 30 καλύτερες κωμωδίες του Channel 4. 

Αξιοσημείωτοι θαυμαστές της σειράς περιλαμβάνουν τον σκηνοθέτη Στίβεν Σπίλμπεργκ, τους μουσικούς Λίαμ Γκάλαγκερ, Μαντόνα, Σερ και Moby, τους ηθοποιούς Τζιμ Κάρεϊ και Στιβ Μάρτιν, τον κωμικό Ρίκι Ζερβέ και τον παλαιστή Σέιμους.     Ο Μορίς Γκιμπ των Bee Gees θάφτηκε μαζί με ένα αντίγραφο του DVD box set.  Η τραγουδοποιός Σινέντ Ο'Κόνορ ήταν θαυμάστρια και παρευρέθηκε στα γυρίσματα του χριστουγεννιάτικου επεισοδίου.  Ο Ιρλανδός μουσικός Bono είχε ζητήσει επίσης να εμφανιστεί στη σειρά. 

Τον Ιανουάριο του 2007, προέκυψε μια διαμάχη μεταξύ του Ίνισιρ και του Ίνισμορ σχετικά με το ποιο νησί μπορεί να ισχυριστεί ότι είναι το Κράγκι Άιλαντ και ως εκ τούτου να φιλοξενήσει ένα τριήμερο Friends of Ted Festival (μετάφραση: Φεστιβάλ Φίλων του Τεντ).   Η διαμάχη διευθετήθηκε με έναν ποδοσφαιρικό αγώνα πέντε επί πέντε τον Φεβρουάριο του ίδιου έτους.  Το Ίνισμορ κέρδισε με 2–0  επιτρέποντάς του να χρησιμοποιήσει τον τίτλο του Κράγκι Άιλαντ μέχρι τον Φεβρουάριο του 2008, ενώ στο Ίνισιρ δόθηκε ο τίτλος του Ράγκεντ Άιλαντ. Το The Friends of Ted Festival, πιο γνωστό ως Ted Fest, πραγματοποιείται ετησίως ως συνέδριο οπαδών *του Father Ted* από το 2007.

Τον Αύγουστο του 2020, η An Post κυκλοφόρησε μια σειρά από αναμνηστικά γραμματόσημα, το καθένα με μια ατάκα από την σειρά σε φόντο την ζοφερή ταπετσαρία του ενοριακού σπιτιού, σε ένα φυλλάδιο το οποίο απαριθμεί τις εικασίες της κυρίας Ντόιλ για το όνομα του πατέρα Τοντ Άνκτιους. 

Αρκετά αποσπάσματα από τη σειρά έχουν εισέλθει στο δημοφιλές λεξιλόγιο, όπως:  "These are *small*, but the ones out there are *far away*. Small. Far away." (μετάφραση: «Αυτά είναι *μικρά*, αλλά αυτά εκεί έξω είναι *μακριά*. Μικρά. Μακριά.»),  "Down with this sort of thing", "Careful now" (μετάφραση: «Κάτω με αυτού του είδους το πράγμα», «Προσέξτε τώρα»),  "That would be an ecumenical matter" (μετάφραση: «Αυτό θα ήταν ένα οικουμενικό ζήτημα») και  "I hear you're a racist now, Father" (μετάφραση: «Άκουσα ότι είσαι ρατσιστής τώρα, πάτερ»). 

## Παράγωγα
Την 1η Ιανουαρίου 2011, το Channel 4 αφιέρωσε μια βραδιά από προγράμματα για να γιορτάσει την 15η επέτειο της σειράς.   Σε αυτές περιλαμβάνονταν το "Father Ted: Unintelligent Design", ένα ντοκιμαντέρ πάνω στις επιρροές της σειράς και το "Small, Far Away: The World of Father Ted", ένα ντοκιμαντέρ το οποίο επανεξετάζει την ιστορία της σειράς με τους σεναριογράφους και πολλούς από τους εναπομείναντες ηθοποιούς (η Πολίν ΜακΛιν δεν μπόρεσε να συμμετάσχει καθώς εργαζόταν σε άλλη χώρα).  

### Αναβίωση ρόλων
Το 2001, η Πολίν ΜακΛιν επανέλαβε τον ρόλο της ως κυρία Ντόιλ σε μια σειρά διαφημίσεων για την εφορία του Ηνωμένου Βασιλείου, υπενθυμίζοντας στους ανθρώπους να καταβάλλουν τους φόρους τους εγκαίρως με την χαρακτηριστική ατάκα της από την σειρά ("Go on, go on, go on…" (μετάφραση: «Ελάτε, ελάτε, ελάτε...»)). Ψηφίστηκε σε μια δημοσκόπηση του Adwatch σε 1.000 άτομα ως η χειρότερη διαφήμιση της χρονιάς. 

Αργότερα την ίδια χρονιά, ο Άρνταλ Ο'Χάνλον επέστρεψε στον ρόλο του πατέρα Ντούγκαλ για μια σειρά διαφημίσεων του PBS οι οποίες συνέπεσαν με την αμερικανική μετάδοση του *Father Ted*. Αυτά τα τμήματα συμπεριλήφθηκαν σε μεταγενέστερες κυκλοφορίες DVD με τίτλο "Fundraising with Father Dougal" (μετάφραση: «Συγκέντρωση Χρημάτων με τον Πατέρα Ντούγκαλ»).  

Το 2012, ο Φρανκ Κέλι εμφανίστηκε για λίγο ως πατέρας Τζακ σε ένα επεισόδιο του *[[The One Show]]* με τον Γκρέιαμ Νόρτον. 

Το 2014, ο guest star Μπεν Κίτον επέστρεψε στον ρόλο του πατέρα Όστιν Πέρσελ, ερμηνεύοντας ένα stand-up και παρουσιάζοντας το παμπ κουίζ "Arse Biscuits" μένοντας στον ρόλο.   Το 2015, λάνσαρε την spin-off διαδικτυακή σειρά *Cook Like a Priest*. 

Τον Φεβρουάριο του 2016, το Over The Top Wrestling τίμησε την επέτειο του θανάτου του Μόργκαν με το "Ah Ted", μια εκδήλωση η οποία πραγματοποιήθηκε στο θέατρο ποικιλιών Τίβολι του Δουβλίνου. Κατά τη διάρκεια του αγώνα tag-team μεταξύ των The Lads From the Flats και των Kings of the North, οι Πάτρικ ΜακΝτόνελ, Τζο Ρούνεϊ και Μάικλ Ρέντμοντ επανέλαβαν τους ρόλους τους ως Ίοιν ΜακΛοβ, πατέρας Ντάμο Λένον και πάτερ Πολ Στόουν αντίστοιχα. Ο ΜακΛοβ μπήκε πρώτος στο ρινγκ, αντέχοντας την επίθεση ενός παλαιστή στο καβάλο του επειδή δεν έχει "willy" (μετάφραση: «πουλάκι»), αλλά σύντομα δέχτηκε επίθεση από τον πατέρα Ντάμο, που έφερε τη σφυρίχτρα την οποία έκλεψε από τον Μπένσον. Ο πατέρας Στόουν υπηρέτησε ως ειδικός προσκεκλημένος διαιτητής, μετρώντας μέχρι το τρία τόσο αργά που ένας παλαιστής ελευθερώθηκε μετά από δύο.  Το 2017, ο Ρούνεϊ εμφανίστηκε ως πατέρας Ντάμο στο βίντεο για το "The Time I Met the Devil" των Brave Giant, το οποίο τον ακολουθεί στο δρόμο για τη λειτουργία μετά από μια νύχτα αλκοόλ και σεξ. 

### Πιθανά remakes
Αφού τελείωσε η σειρά, έχουν αναφερθεί αρκετές προσπάθειες remake του *Father Ted*, αλλά καμία δεν έχει υλοποιηθεί ακόμη.

Τον Ιούλιο του 2003, ανακοινώθηκε θα γίνονταν ένα remake της σειράς για την αμερικανική αγορά. Το σενάριο του επανασχεδιασμού θα έγραφε ο Σπάικ Φέρεστεν, που προηγουμένως είχε γράψει για τις αμερικανικές κωμικές σειρές *[[Seinfeld]]* και *[[The Simpsons]]*. Ο Φέρενστεν δήλωσε: «Μεγάλωσα ως καθολικός και αυτή η σειρά μου φάνηκε απλώς σωστή. Η ουσία της σειράς αφορά άνδρες οι οποίοι είναι επίσης ιερείς και ως άνδρες, έχουν πολλά ελαττώματα». Οι ιδρυτές της Hat Trick Productions, Ντενίς Ο'Ντόνοχιου και Τζίμι Μάλβιλ είχαν οριστεί να αναλάβουν την παραγωγή. Η αμερικανική εταιρεία παραγωγής ήταν η Pariah Productions, που προηγουμένως διασκεύασε το *[[The Kumars at No. 42|The Kumars at Νο. 42]]* για το αμερικανικό κοινό. 

Τον Μάρτιο του 2004, η Supanet Limited ανέφερε ότι ένα αμερικανικό remake βρισκόταν σε εξέλιξη. Αυτή η εκδοχή θα διαδραματιζόταν σε ένα φανταστικό νησί στα ανοικτά των ακτών της Νέας Υόρκης. Οι Στιβ Μάρτιν και Γκρέιαμ Νόρτον αναφέρθηκε πως θα έπαιζαν τους Τεντ και Ντούγκαλ. Ο Μάρτιν δεν αναμενόταν να αναλάβει τον ρόλο λόγω του ύψους του, αλλά συμφώνησε επειδή ήταν θαυμαστής της αρχικής σειράς και φέρεται να αμειβόταν 500.000 λίρες ανά επεισόδιο. Ο Νόρτον επιλέχθηκε με βάση τη δημοτικότητά του στο αμερικανικό κοινό και σε σχέση με την εμφάνισή του ως πατέρας Νόελ Φέρλονγκ στην αρχική σειρά. 

Τον Νοέμβριο του 2007, ανακοινώθηκε ένα ξεχωριστό αμερικανικό remake. Αντί για το Κράγκι Άιλαντ, αυτή η εκδοχή θα διαδραματιζόταν σε ένα άτυχο ψαροχώρι στη Νέα Αγγλία. Ο Αμερικανός ηθοποιός Τζον Μάικλ Χίγκινς επιλέχθηκε στον ρόλο του Τεντ, όμως εξέφρασε ανησυχίες για τα θρησκευτικά θέματα της σειράς: «Οι Άγγλοι έχουν μια πολύ έντονη ιστορία αγένειας απέναντι στη θρησκεία. Δεν το έχουμε αυτό στη δικιά μας χώρα, το φοβόμαστε. Ουσιαστικά, κάνετε κι εσείς ένα ιρλανδικό αστείο, δεν το έχουμε αυτό. Οπότε θα είμαι ο Πατέρας Τεντ, θα δούμε πώς θα πάει». Τα γυρίσματα είχαν προγραμματιστεί να ξεκινήσουν τον Ιανουάριο του 2008. 

Τον Ιανουάριο του 2015, ο Λάινχαν δήλωσε ότι υπήρξαν «μερικές προσπάθειες» από αμερικανικά ραδιοτηλεοπτικά κανάλια για να κάνουν ένα remake της σειράς, συμπεριλαμβανομένης μιας η οποία θα διαδραματιζόταν στη Βοστώνη – μια ιδέα την οποία ο Λάινχαν θεώρησε «γελοία». 

### Ακυρωμένο μιούζικαλ
Σε μια συνέντευξη με το *[[Radio Times]]* τον Ιανουάριο του 2015, ο Λάινχαν είπε ότι ήθελε να αναβιώσει το *Father Ted* ως μουσική σκηνική παραγωγή. Δήλωσε ότι δεν θα αναβίωνε ποτέ την τηλεοπτική σειρά, «λόγω του κινδύνου να δηλητηριάσει τις αναμνήσεις των ανθρώπων από το πρωτότυπο», αλλά ότι η εντελώς νέα μορφή θα έκανε το έργο αξιόλογο. Ανέφερε την πιθανότητα ενός χορευτικού αριθμού με «καρδιναλίους οι οποίοι θα περιστρέφονται». Είπε ότι το μιούζικαλ θα έπρεπε να αναφέρεται στα σκάνδαλα κακοποίησης παιδιών από τους καθολικούς, λέγοντας: «Τα αστεία θα έπρεπε να είναι λίγο περισσότερο τολμηρά, διότι απλά δεν μπορείς να αγνοήσεις αυτά τα πράγματα». Ο Μάθιους ήταν « όχι τόσο πεπεισμένος» για την μουσική ιδέα, αν και ο Λάινχαν επέμενε λέγοντας πως θα μπορούσε να δουλέψει. 

Τον Δεκέμβριο, ο Μάθιους δήλωσε ότι αυτός και ο Πολ Γούντφουλ ανέπτυσσαν ένα μιούζικαλ του Joshua Trio και μια παράσταση η οποία θα επικεντρώνεται σε έναν «χαρακτήρα τύπου Πατέρα Μάικλ Κλίρι» και ότι το μιούζικαλ του *Father Ted* ίσως να ακολουθήσει. Εξέφρασε ανησυχίες ότι θα «αραίωνε το προϊόν» ή θα θεωρούνταν με απώτερο σκοπό να επωφεληθεί κέρδος, όμως είπε ότι πίστευε ότι υπήρχε κοινό για το έργο.  Τον Απρίλιο του 2017, ο Λάινχαν είπε ότι το μιούζικαλ θα είχε ως έμπνευση το *[[The Book of Mormon (μιούζικαλ)|The Book of Mormon]]* και θα «προτιμούσε το σφαγιδιακό... Παίρνεις όλα τα πράγματα τα οποία αγάπησε ο κόσμος σε αυτό, όλη την αθωότητα και όλη τη γλυκύτητα, αλλά εισάγει μια πιο σκληρή χροιά». Ο Λάινχαν είπε επίσης ότι, όντας ένα ξεχωριστό γεγονός, το μιούζικαλ θα έπρεπε να επικεντρωθεί σε μια «παγκόσμια ιστορία», πιθανώς με τον Τεντ να γίνεται Πάπας εξαιτίας ενός «κάπως περίεργου θέματος διαδοχής». 

Τον Ιούνιο του 2018, ο Λάινχαν ανακοίνωσε ότι το *Pope Ted: The Father Ted Musical* πλησίαζε στην ολοκλήρωσή του, με σενάριο των Λάινχαν και Μάθιους.  Ο Λάινχαν είπε: «Είναι το πραγματικό τελευταίο επεισόδιο του *Father Ted...* Αυτή ήταν η σωστή ιδέα. Ο Άρθουρ και εγώ γελούσαμε πολύ γράφοντάς το. Όπως στις παλιές μέρες».  Ο frontman των Divine Comedy, Νιλ Χάνον, που έγραψε τη μουσική της τηλεοπτικής εκπομπής, συνέθεσε τη μουσική.  Όταν ρωτήθηκε για τις δυνατότητές του να γίνει μια επιτυχία ως μιούζικαλ, ο Χάνον δήλωσε: «Σίγουρα στοχεύουμε σε ένα μεγάλο σόου στο Γουέστ Εντ». 

Τον Δεκέμβριο του 2020, ο Λάινχαν δήλωσε ότι ζητούσε νομικές συμβουλές όσον αφορούσε την Hat Trick Productions, που, όπως υποστήριξε, εμπόδιζε την παραγωγή του μιούζικαλ λόγω «ακτιβιστών» εντός της εταιρείας.  Τον Μάρτιο του 2022, ο Λάινχαν δήλωσε ότι το μιούζικαλ είχε ακυρωθεί από τους παραγωγούς μετά τη διαμάχη για τις δημόσιες δηλώσεις του σχετικά με τα δικαιώματα των τρανς ατόμων. Είπε ότι το μιούζικαλ ήταν «έτοιμο να ξεκινήσει», με μια ολοκληρωμένη ιστορία και τραγούδια, αλλά «απλώς επειδή μια ομάδα ανθρώπων αποφάσισε ότι όποιος μιλάει ενάντια σε αυτή την ιδεολογία είναι κακός, [οι παραγωγοί] απλώς υποχώρησαν για αυτούς τους ανθρώπους. Κανείς δεν υπερασπίζεται εμένα».  Ο Χάνον, μακροχρόνιος φίλος του Λάινχαν, είπε ότι το εγχείρημα ήταν δύσκολο και είπε για τα επίμαχα ζητήματα τα οποία αφορούσαν τον Λάινχαν: «Έχει υπάρξει δύσκολο να παρακολουθήσω τι έχει συμβεί. Πιστεύω στην ελευθερία του λόγου, όμως πιστεύω επίσης ακράδαντα στο απόλυτο δικαίωμα των ανθρώπων να παραμένουν εντελώς σιωπηλοί για θέματα για τα οποία δεν αισθάνονται ότι μπορούν να μιλήσουν. Και αυτό είναι το μόνο το οποίο θέλω να πω γι' αυτό». 

Τον Μάιο του 2025, στο podcast του, με τίτλο *Insiders: The TV Podcast*, ο Τζίμι Μάλβιλ της Hat Trick Productions δήλωσε ότι είχε κάνει προσφορά στον Λάινχαν για να αγοράσει τα δικαιώματα του *Father Ted* προκειμένου να προχωρήσει το μιούζικαλ. Ο Λάινχαν αρνήθηκε, λέγοντας ότι το μιούζικαλ δεν θα γινόταν. 

## Home video
}|* Κύκλος 1, επεισόδια 1–3}}
|-
|*Series 1 – The Closing Chapters* 
|21 Οκτωβρίου 1996
|15 Μαΐου 2001
|
|-
|*The Second Sermon – Chapter 1* 
|20 Οκτωβρίου 1997
|5 Μαρτίου 2002
|
|-
|*The Second Sermon – Chapter 2* 
|20 Οκτωβρίου 1997
|5 Μαρτίου 2002
|
|-
|*The Very Best of Father Ted*
|30 Οκτωβρίου 1998
| rowspan="7" 
|
|-
|*5 Hilarious Episodes*
|12 Νοεμβρίου 1999
|
|-
|*The Final Revelations*
|24 Νοεμβρίου 2000
|
|-
|*The Complete 1st Series*
|20 Αυγούστου 2001
|
|-
|*Series 2 – Part 1*
|15 Οκτωβρίου 2001
|
|-
|*Series 2 – Part 2*
|25 Φεβρουαρίου 2002
|
|-
|*The Complete 3rd Series*
|6 Μαΐου 2002
|
|-
|*A Christmassy Ted*
| 
|17 Σεπτεμβρίου 2002
|
|-
|*The Very Best of Father Ted* 
|18 Νοεμβρίου 2002
| 
|
|}
}|* Κύκλος 1, επεισόδια 1–6 

**Ειδικά χαρακτηριστικά:**
* Σχολιασμός συγγραφέα από τον Γκρέιχαμ Λάινμαν}}
|-
|*Series 2 – Part 1*
| rowspan="2" |5 Μαρτίου 2002(κυκλοφόρησε ολόκληρη)
|15 Οκτωβρίου 2001
|22 Σεπτεμβρίου 2003
|
|-
|*Series 2 – Part 2*
|25 Φεβρουαρίου 2002
|22 Σεπτεμβρίου 2003
|
|-
|*The Complete 3rd Series*
|4 Μαρτίου 2003
|20 Μαΐου 2002
|17 Σεπτεμβρίου 2004
|
|-
|*The Very Best of Father Ted*
| rowspan="2" 
|18 Νοεμβρίου 2002
| rowspan="2" 
|
|-
|*A Christmassy Ted*
|19 Οκτωβρίου 2009
|
|-
! colspan="5" |
|-
|*The Complete Series*
| 
|4 Νοεμβρίου 2002
| rowspan="2" 
|
|-
|*The Holy Trilogy*
|17 Φεβρουαρίου 2004
| 
|
|-
|*The Definitive Collection*
|19 Φεβρουαρίου 2008
|29 Οκτωβρίου 2007
|5 Νοεμβρίου 2009
|
|-
|*The Complete Boxset*
| rowspan="5" 
|12 Νοεμβρίου 2012
| 
|
|-
|*Series 1*
|11 Μαρτίου 2013
|4 Μαρτίου 2010
|
|-
|*Series 2*
|11 Μαρτίου 2013
|4 Μαρτίου 2010
|
|-
|*Series 3*
|11 Μαρτίου 2013
|4 Μαρτίου 2010
|
|-
|*The Complete Boxset* 
|14 Οκτωβρίου 2019
| 
|
|}

## Παραπομπές

## Περαιτέρω ανάγνωση

* *Father Ted: The Complete Scripts* των Γκρέιχαμ Λάινμαν και Άρθουρ Μάθιους, 1999, Boxtree Press, Ηνωμένο Βασίλειο, ISBN 0-7522-1850-6 

## Εξωτερικοί σύνδεσμοι

* ''Father Ted'' on Channel 4
* ''Father Ted'' στο EpisodeWorld.com
* Τοποθεσίες Γυρισμάτων ''Father Ted'' Αρχειοθετήθηκε 24 Ιανουαρίου 2022 στην Wayback Machine
* ''Father Ted'' στο British TV Resources
* 
* ''Father Ted'' στο British Comedy Guide
* ''Father Ted – the TV Series'' – h2g2 στο bbc.co.uk
* ''Father Ted'' Αρχειοθετήθηκε 29 Ιανουαρίου 2022 στην Wayback Machine στο TheFatherTedGuide.co.uk